internet vaartha 224 Views
ముంబై : మార్కెట్లకు హోలి, గుడ్‌ఫ్రైడేల సందర్భంగా రెండురోజులు శెలవులు వచ్చాయి. దీనితో వారం రోజులపాటు స్టాక్‌ ఈక్విటీ మార్కెట్ల లావదేవీలు ముగిసాయి. కొత్తగా వచ్చే వారం మార్కెట్లకు రిజర్వుబ్యాంకు వచ్చేనెల ఐదవ తేదీ నిర్వహించనున్న సమీక్ష సమావేశం దిశా నిర్దేశం చేస్తుందని తెలుస్తోంది. గురువారం వరకూ చూస్తే డాలర్‌ మరింత పటిష్టం అయింది. కమోడిటీమార్కెట్లపై వత్తిడి, ఆసియా మార్కెట్లలో షేర్లు మరికొంత, అమెరికా ఫెడ్‌ రిజర్వు సమీక్ష ప్రభావం, వడ్డీరేట్ల పెంపు సంకేతాలు వంటివి కొంత ప్రభావం చూపించాయి. మోర్గాన్‌ స్టాన్లీ క్యాపిటల్‌ ఇంటర్నేషనల్‌ సూచీ ప్రకారం జపాన్‌ బయటిప్రాంత షేర్లు 0.9శాతం దిగజారాయి. జపాన్‌కరెన్సీ యెన్‌ కొంత నిక్కీ నష్టాలు రికవరీచేసుకునేందుకు ఉపకరించింది. ఇక వాల్‌స్ట్రీట్‌ పరంగాచూస్తే డౌజోన్స్‌ బుధవారం 0.45శాతం నష్టాలతో ముగిసింది.ఎస్‌అండ్‌పి 500 0.64శాతం లాభాల్లో ముగిసింది. నాస్‌డాక్‌ కూడా 1.1శాతం పెరిగింది. చైనాపరంగాచూస్తే మార్కెట్లు దిగజారాయి. దీర్ఘకాలం నిషేధం తర్వాత చైనాలో 35 దేశీయ బ్రోకరేజి సంస్థలు స్వల్పకాలిక విక్రయాల బిజినెస్‌ను ప్రారంభించినట్లు మీడియా ప్రకటకించింది. సిఎస్‌ఐ300 సూచీ 0.8శాతం దిగజారింది. షాంఘై కాంపోజిట్‌ సూచీ 0.8శాతం క్షీణించింది. చైనా సిఎస్‌ఐ300 స్టాక్‌ సూచీ ఫ్యూచర్స్‌ ఏప్రిల్‌నెలకు సంబంధించి 0.2శాతంపెరిగాయి. హ్యాంగ్‌షెంగ్‌ సూచీ హాంకాంగ్‌లో కూడా 0.8శాతం దిగజారింది. ఇదిలా ఉంటే ఈ వారంలో బుధవారం మార్కెట్లు నిలకడగా ముగిసాయి. ఆసియా మార్కెట్లు ఇన్వెస్టర్లు లాభాలు నమోదుచేశాయి. బ్రెస్సెల్స్‌ ఎయిర్‌పోర్టుపై దాడి కొంత ప్రభావం తెచ్చింది. బిఎస్‌ఇ సెన్సెక్స్‌ ఏడు పాయింట్లు గరిష్టంగా 25,338 పాయింట్లవద్ద స్తిరపడితే నిఫ్టీ 50సూచీ రెండుపాయింట్లు లాభపడి 7717 పాయింట్లవద్ద స్తిరపడింది. నిఫ్టీ కదలికలు చూస్తే సమయా నుకూలంగా ట్రేడింగ్‌ ఝరిగిందని తెలుస్తోంది. 7780నుంచి 7850 మధ్యలోనే నిఫ్టీ లావాదేవీలు జరిగాయి. ఇక ఈవారంలో మార్కెట్లకు రిజర్వుబ్యాంకు దిశానిర్దేశం చేస్తుందని నిపుణుల అంచనా. వచ్చేనెల 5వ తేదీ జరిగే సమీక్ష పరంగాను, భౌగోళిక పరిస్థితులు ప్రపంచ స్థాయిలో జరిగే పరిణామాలు కొంత సెంటిమెంట్‌ను ప్రభావితం చేస్తాయి. రిజర్వుబ్యాంకు 25 బేసిస్‌ పాయింట్లు తగ్గిస్తుందన్న అంచనాలే ఉన్నాయి. సమీపభవిష్యత్తులో 7900 నుంచి 8000 పాయింట్లకు చేరుతుందని జియోజిత్‌బిఎన్‌పి పరిభాస్‌ ఆర్ధికసేవల విభాగం అధిపతి వినోద్‌ నాయర్‌ వెల్లడించారు.